– Другое дыханне школа атрымала ў пачатку дзевяностых гадоў дваццатага стагоддзя, калі стала сярэдняй. У вёску прыехалі так званыя “перасяленцы-чарнобыльцы”. У тыя гады, па словах Людмілы Семашкевіч, адметны след у жыцці педагогаў і школьнікаў пакінула дырэктар установы Валянціна Клімкова. Выдатны педагог, метадыст, прадметнік, яна кіравала школай на працягу 28 год. – Намаганнямі дырэктара ў 1985 годзе ў школе быў створаны музей баявой і працоўнай славы, – расказвае Людміла Уладзіміраўна.– Тут праводзіліся ўрокі мужнасці, этнаграфічныя заняткі. За плённую працу Валянціна Клімкова была ўзнагароджана нагрудным знакам “Выдатнік народнай адукацыі Рэспублікі Беларусь”.